**Sonetul lumii**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-atâta dramă-n lume şi falsă bucurie,

Iar albul este negru şi-a devenit mizer

Când soarele îngheaţă în lacrima de ger

Răpus de întristare, de-atâta tragedie.

În negura infamă se zbate lumea-nvinsă

De o minciună hâda pe post de dirijor

Ce orchestrează jalnic, iar zâmbetele mor

Ca flacăra curată de ploaia rece stinsă.

Sunt spectator al lumii ce cânta la comandă

O simfonie rece în scrâşnet de viori

Cu sunete stridente şi zgomot de paradă.

În jurul meu se mişcă haotic doar actori,

Păpuşi fără de viaţă ce nu se-ntorc să vadă

Când spectatorul pleacă, tăcut, cu paşi uşori.

30.10.2015